Ukraina prezidenti Pyotr Poroshenko politsiya xodimlari orasida korrupsiya bitganini, lekin, shunga qaramay, korrupsiya davlatning asosiy muammolaridan biri bo‘lib qolayotganini aytdi. Bu haqda Le Figaro nashri yozmoqda. “Yarim yil avval faqat 7 foiz ukrainaliklar politsiyaga ishonishlarini ma’lum qilishgan edi. Bugun bundaylar soni 70 foizni tashkil qilmoqda. Chunki politsiyada korrupsiya urchimayapti”, - dedi u. Poroshenkoning so‘zlariga qaraganda, yarim yil ichida hukumat oxirgi 40 yildagidan ko‘ra ko‘proq islohotlar o‘tkazgan, buning natijasida inflyatsiya va byudjyet defitsiti kamayib, bank tizimida o‘zgarishlar amalga oshgan.